Polemikat mbi uraganin Dorian dhe Alabamën
Presidenti Trump këmbënguli që ai kishte të drejtë kur tha se stuhia po i drejtohej Alabamës, pavarësisht se provat tregonin të kundërtën.
Uragani Dorian është dobësuar ndërsa vazhdon të godasë brigjet juglindore të Shteteve të Bashkuara në shtete si Karolina e Veriut, pjesën jugore të Virxhinias si dhe pjesë në verilindje të vendit. Stuhia ka sjellë shira të rrëmbyeshëm, përmbytje e erëra të forta. Ndërkohë në kryeqytetin amerikan Presidenti Donald Trump, ka krijuar një lloj stuhie ndërsa vazhdon të këmbëngulë që ai kishte të drejtë kur kishte thënë se Alabama do të prekej gjithashtu nga stuhia, pavarësisht se provat tregonin të kundërtën. Korespondetja e Zërit të Amerikës Patsy Widakuswara sjell më shumë hollësi. Me një fuqi të reduktuar në kategorinë e parë, Doriani po godet brigjet e Atlantikut në Shtetet e Bashkuara ndërsa zvarritet drejt veriut. Roy Copper është guvernator i Karolinës së Veriut. Por në kryeqytetin amerikan Presidenti Trump po krijon një stuhi të një lloji tjetër. Presidenti u kritikua pasi tha se Alabama përballet me kërcënime nga uragani Dorian, pavarësisht parashikimeve nga Shërbimi Kombëtar i Motiti që pretendonin të kundërtën. Për disa ditë me radhë zoti Trump këmbënguli se ai kishte të drejtë. Polemika u ringjall të mërkurën kur zoti Trump u tregoi gazetarëve në Zyrën Ovale një hartë të motit për të cilën tha se mbështeste pretendimet e tij. Në hartë dukeshin modifikimet e bëra me dorë që tregonin drejtimin e stuhisë për në shtetin Alabama. Presidenti tha më pas se nuk e dinte se kush i kishte bërë modifikimet mbi hartën zyrtare të shërbimit sinoptik. Disa analistë thonë se ky rast është modeli i presidencës së zotit Trump, ai i mbrotjes me forcë të pretendime të rreme, si nga vetë ai dhe ndimësit e tij. Steve Billet është profesor në Universitetin George Washington. Në raste krizash, njerëzit shpesh e shohin presidentin si një forcë ngushëlluese, me një autoritet të palëkundur. Vanessa Beasley është me Universitetin Vanderbilt. Mbështetësit e presidentit thonë se më e rëndësishme se fjalët e tij është ndihma federale që ai dërgon në shtetet që përballen me katastrofa. James Carafano është me Fondacionin Heritage. Media amerikane i mbuloi gjerësisht polemikat mbi hartën e ndryshuar. Presidenti nga ana tjetër u shpreh se ky ishte shembull i lajmeve të rreme. Megjithatë, fushata e tij për rizgjedhje duket se po përfiton nga polemikat e krijuara.